الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم اما بعد اهلا ومرحبا بكم في لقاء جديد لقاء آآ
الجامعة وسنينها الجامعة وسنينها ايه بقى الجامعة وسنينها دي الجامعة وسنينها فترة الجامعة فترة آآ فترة مميزة جدا تكاد تكون اي حد في حياته يعني انا دلوقتي انا قلت لكم خريج الفين وستة يعني متخرج من حوالي
اه كتير اوي نتخرج من زمان من اتناشر سنة من ستاشر سنة اتخرجت بس ما زالت فترة الجامعة فترة عجيبة فترة عالقة في الزهن تحس ان هي فترة آآ فارقة في حياتك
حاجات كتير اتغيرت في حياتك بسبب الجامعة شفت في الجامعة احوال وناس ومريت باحوال مختلفة آآ يمكن انا في سنة اولى جامعة آآ ما كنتش ملتزم تقريبا آآ تانية لا الوضع اختلف تماما الحمد لله. التزمت شفت كل حاجة. يعني عرفت اسوأ
اوجه الجامعة واجمل اوجه الجامعة. واكتشفت ان الجامعة دي ممكن هي هي تكون اسوء ايام حياتك وممكن هي هي تكون اجمل ايام حياتك زيها زي اي حاجة على فكرة. زي الجيش. الجيش ممكن يكون اسوأ ايام حياتك. وممكن يكون اجمل ايام حياتك
جواز كل حاجة كده. بس انت ازاي تصنع الجمال دوت وازاي انك انت تقدر تطلع من الجامعة دي باكبر مكاسب ممكنة فخلونا النهاردة نحاول ندردش كده شوية حاجات تخلي لك الجامعة دي اجمل ايام حياتك
وتبقى فعلا كل ما تفتكرها تقول اه ياه فين ايام الجامعة؟ فين ايام الجامعة وجمالها؟ على ما فيها من تعب على ما فيها من مزاكرة على ما فيها من من من بهدلة احيانا لكن هتزل طول عمرك تقول ياه فين ايام الجامعة؟ الجميل
الله يرحم ايام الجامعة كانت ايام رائعة. ما عملتش في حياتي اللي عملته في ايام الجامعة. ايه هو بقى اللي مفروض اعمله في حياتي؟ تعال اقول لكم اول حاجة آآ علشان نبقى واقفين على ارض
كده واضحة فلازم تسأل نفسك هو انا اصلا بعمل ايه في الجامعة؟ يعني انا جاي هنا ليه نفس السؤال ده بتسأله لنفسك في اي عمل بتعمله. لازم يكون في سؤال متكرر بتسأله لنفسك في اي عمل بتعمله. انا بعمل العمل ده ليه
دي بعمل كزا. ليه عايز اتجوز؟ ليه عايز ادخل الجامعة؟ ليه انا في الجامعة؟ ليه بتعلم؟ ليه آآ بشتغل الاسئلة في كل حاجة في حياتك بتعملها لازم السؤال ده يعدي. ليه
علشان على اساس النية كل حاجة بعد كده بتترتب كل كل حواراتك بعد كده هي فرع عن النية اللي انت نويتها في البداية. فاذا صلحت النية بارك الله في العمل. وازا فسد
النية لم يبارك لك في عملك هتقول ايه ده والجمع فيها نية؟ احنا رايحين الجامعة يعني كده يعني سنة الحياة رايحين الجامعة عشان نقضي يومين وربنا يعديها على خير. رايحين الجامعة بس عشان هغموا ايام سودة هنقضيها وخلصت. لا لا لا. الكلام ده كله
غلط انت لو فعلا فاهم قد ايه المكاسب اللي ممكن تطلع بها من الجامعة اللي هقولها لك النهاردة؟ هتفرق معك كتير في حياتك اولا خلينا نتعلم حاجة. ان كل حاجة في حياتك من اعمال الدنيا بتعملها دايما بتحتمل تلات احتمالات
الاحتمالات ديت. الاحتمال الاول ان العمل ده في ميزان حسناتك الاحتمال التاني ان العمل ده في ميزان سيئاتك. الاحتمال التالت ان العمل ده لا اجر ولا وزر. لا اجر ولا وزر. ازاي
الامر بيترتب على النية. حديس جميل النبي عليه الصلاة والسلام قاله احفظوه وهقول لكم تعملوا ايه بعد ما تسمعوا الحديس دوت. النبي عليه الصلاة والسلام كان بيقول الخيل ثلاثة او الفرس ثلاثة
الخيول العادية ثلاثة قال لرجل اجر ولرجل وزر ولرجل ستر يعني الفرس ممكن تاخد عليه اجر وممكن تاخد عليه وزر. وممكن يبقى ولا حاجة مجرد ستر قالوا له ازاي قال الراجل الاول الفرس ده ربطه في سبيل الله. جعل الفرس في سبيل الله
فله اجر في بوله وروسه وبتاع كل حاجة بيعملها بياخد عليها اجر طيب قال ورجل اشترى فرس رياء وسمعة يرائي الناس كده عشان الناس تقولوا بصوا معه جامد والجمدان وبتاع. قال فهي عليه وزر. قال ورجل اشترى فرس ليركبها
يعني هو جاي بقى بس يركبها يروح بها مشاوير قال فهي له ستر حلو فده الحديس ده حديس عزيم جدا. ليه؟ لان انا ممكن اشيل لك كلمة الفرس واحط اي حاجة بتعملها في حياتك
ونطبق نفس القاعدة ديت ونطبق نفس القاعدة ديت على ايه؟ على كل كل حاجة في حياتك. شيل كلمة الفرس وحط ايه؟ الجمع ثلاث رجل اجر ولرجل وزر ولرجل ستر الجواز او الزواج سلاس
فجر او وزر او ستر الشغل والعمل سلاس. ممكن يبقى عبادة اللي هو اجر يعني. ممكن يبقى اسم وزر. ممكن يبقى ستر. العمل امتى يبقى عبادة؟ لو النية صلحت فيه زي ما هنقول في الجامعة كده. الجواز يبقى عبادة. لو فيه نية صالحة تعفن نفسك. تعف في امرأة مسلمة تبني بيت
مسلم آآ انك انت تربي اسرة طيبة صالحة وهكذا. فيه واحد بيتجوز عشان السمعة عيلة كبيرة وحاجة ضخمة وفلوس حلوة وبتاع ووجاهة وزر. وفيه واحد بيتجوز كده يعني اتجوز ليه؟ ما سنة الحياة ما مش عارف
هو انا قالوا لي اتجوز يعني بس انا ايه بس مش فارقة معي بس هو انا اتجوزت عشان اريحهم وخلاص فده ستر بالنسبة له الجواز ستر. كذلك الجامعة خلينا نرجع للجامعة الجامعة هي لرجل اجر ولرجل وزر ولرجل ستر
رجل اجر اه اللي نوى بها نية صالحة. زي ايه؟ واحد هنقول خليه دي للاخر. طيب الوزر. الوزر ييجي ازاي؟ الوزر يجي واحد داخل الجامعة ليه بيقول لك واخد داخل الجامعة عشان ازبط بنات
يعني ايه تزبط بنات حضرتك يعني؟ داخل الجامعة نعيش بقى حياتنا فكك بقى من لبس السانوي والخنقة بتاعة لبس المدارس البس بقى ودلع نفسك وخش بقى ايه هتلاقي بقى جيش بنات قدامك عش حياتك نقي زي ما انت عايز الجواري بتوعك وآآ اتعرف وخد راحتك والدنيا اختلاط
واخيرا بقى دخلنا الجامعة عشان نتعرف ونزبط شوية بنات والبنت داخلة الجامعة ليه؟ داخلة الجامعة بقى عشان افك من خنقة السانوية عايز البس بقى اللي البسه عايز البس هدومي عايز البس بنطلوناتي عايز البس المقطع عايز ابين
ده عايز احط ميك اب على راحتي من غير ما حاجة تقرفني في المدرسة. عايز اتعرف على ولاد عايز اقضي بقى ايام عايز اروح السينمات بقى واخرج واتفسح. عايزة بقى بابا يحل عن دماغي ما يقوليش المدرسة ومش المدرسة. انا اقول له انا رايحة الجامعة وبعد كده بنزل مع صاحباتي اروح بقى جامعة اروح سينما
اروح مع امي اقعد في اي حتة عايز اروق دماغي فدول بقى ايه الجامعة بالنسبة لهم ايه الكلام. يعني تتصور ان ده نيته في الجامعة ده داخل يعرف بنات. دي داخلة عشان تتبرج. هي داخلة شايفة الجامعة مكان اخد فيه راحتي
في اللبس. بابا مش هيعرف انا فين. اي حاجة هقول له انا في الجامعة. امشي بقى مع ولاد اروح سينمات الكلام دوت. وهو خاربها طبعا التاني دوت. فدي وزر اه دخول الجامعة بالنسبة للشخصية دي وزر. في ميزان سيئاته
لو كمل على كده. والتالت الستر ده اللي هو داخل الجامعة ومش عارف داخل ليه. يعني هو يقول لك داخل الجامعة ما احنا لازم نخش الجامعة. دخلت الجامعة ليه؟ عشان طلعت من السانوية فاكيد لازم اخش
حاجة مش هقعد في الفاضي كده. فده بالنسبة له الجماعة ستر. يعني اللي هو في اللا لالا ده ما لوش دعوة باي حاجة في الهواء تمام طيب ازاي بقى الجامعة تكون اجر اجر؟ هو ده المهم. الجامعة تكون اجر
طيب خلينا نقول ايه النوايا لو كل واحد فيكم عنده نية يقولها لنا. بس انا هقول لكم كزا نية النية من النوايا ومن اخطر النوايا ان يرضى الله سبحانه وتعالى. وان يحبني الله. كيف يحبك الله في الجامعة؟ تقول الجامعة؟ الجامعة ربنا يحبني في الجامعة؟ ده انا حاسس ان انا هخش النار بسبب الجامعة دي
لأ حديس الحديس ده حديس حسن قول النبي عليه الصلاة والسلام ان الله يحب ان الله يحب ازا عمل احدكم عملا ان يتقنه ان الله يحب ازا عمل احدكم عملا ان يتقنه
طبعا انا داخل الجامعة ليه؟ داخل لكي اتقن عمل يرضي الله سبحانه وتعالى هذا نوع من العلم نتعلم علم. وانا ساكون شخص متقن في العلم دوت. وارجو من الله ان هو يحبني بسبب اتقاني لهذا العمل
دينية. ايه النية كمان ؟ النية التانية ارضاء الوالدين. اكيد يا جماعة اكيد اي حد من اهالينا اب ام بيحبوا ان احنا عموما نخش الجامعة يعني حتى بغض النزر ايه الجامعة اللي انت دخلتها خد بالك هو قبل ما انت تخش هو كان نفسه اه تخش هندسة ونفسه يخش
الطب والكلام ده الكلام ده في الليل قبل. لكن بعد هو بيبقى فرحان انك دخلت جامعة وخلاص. يعني يعني حتى ما دخلت اي كلية اهالينا بيبقوا فرحانين ان احنا يعني رفعنا راسهم كده وبنكمل تعليمنا وبتاع. اصلا دخولك مجرد دخولك الكلية او الجامعة
او معهد عالي مسلا او كده ده بيسعد الوالدين. يعني مجرد الدخول. تمام؟ ولسه بقى جوة في فرحة تانية. يعني هي مجرد انك دخلت الجامعة انت اهلك فرحانين. فانا داخل عشان امي تبقى فرحانة
داخل عشان ابويا كده يفرح بي كده. نفسي اشرفه. نفسي اكبره. نفسي اقول له ان انت مجهودك ما راحش يابا. انت تعبت وانا وانا يا ابا يعني تعبك ده على دماغي من فوق. دي حاجة بتفرح ابويا وامي. دي كفاية. يعني بص النبي عليه الصلاة والسلام
كان جا له واحد من اليمن جا له واحد منين؟ من اليمن فقال له انت جاي ليه؟ قال جئت لكي اجاهد معك. جئت لكي اجاهد معك قال الك والدان؟ قال نعم. قال كيف تركتهما؟ هو النبي عليه الصلاة والسلام كان عنده فراسة. توقع انت جاي من اليمن يعني. قال كيف تركتهما
قال تركتهما يبكيان. تركتهما ايه؟ يبكيان فالنبي عليه الصلاة والسلام قال ارجع ارجع فاضحكهما كما تركتهما يبكيان. الحديث ده بيبين يبص النبي عليه الصلاة والسلام ما قلوش ارجع ارجع فارجع بس ما كان ممكن يقول له ارجع عشان ما يبكوش. قال لا. ارجع ايه؟ فاضحكهما. ارجع فاضحكهما كما تركتهما يبكي
ازا انت تضحك والديك. مش بس تخليهم يبتسموا. مش بس ان هم يبقوا فرحانين. لأ. ان هم يضحكوا ده مهم يعني ده عمل المفروض كل يوم بدماغك بتفكر هو هو انا ازاي
هضحك ابويا وامي النهاردة. ازاي عاوز ادخل السرور عليهم؟ ازاي افرفش امي؟ ازاي اضحكها؟ موضوع مهم موضوع مهم. فانا لما داخل الجامعة كون ابويا فرحان دينيا. كون امي كده يوم ما اول يوم كده وانا داخل الجامعة او مسلا سنة تانية ولا انا في سنة تالتة ولا
ما خلاص هتخرج امي فرحانة. ده حلو. دينية انويها. تمام؟ جوة بقى في اجتهاد في مزيد من الرضا انك انت تتفوق وفرحتي دخلت الجامعة وقاعد تشيل في مواد وقاعد تسقط وكل ما سنة يعني امك في راسها في الارض وابويا
مكسوف مني ومن درجات الزفت اللي بجيبها كل سنة له. يعني انت فرحته في الاول. كمل بقى كمل بقى. يعني انا احاول جوة الجامعة نيتي ما انت قلنا اتقان العمل. صح؟ ما اتقان العمل ما نشتغلش نفسينا. هي مش نية في في الهوا. دي نية
ثقة يعني بيبان في العمل انك صادق في هزه النية. واخدين بالنا؟ فانا دلوقتي لازم اصدق في هزه النية. انا قلت هتقنع محمد يبقى يتقطع على زلك ان انا هبقى كويس. هنجح هجيب تقدير وبالتالي كل سنة ابويا وامي هيبقوا فرحانين اكتر
فخورين بي اكتر. سعداء اكتر. ادخلت عليهم السرور. فدي نية نية كويسة النية التالتة النية التالتة. وهي انك انت بتطلب علم ما تنفع به المسلمين. تطلب علم تنفع به اهل الاسلام
تمام طب هندسة آآ تجارة اه اداب تربية هتطلع معلم معلمة تربية اجتماعية مدرس طبيب مهندس في الاخر انت ستخدم المسلمين وممكن مكانك ده وعملك ده يكون فيه اصلاح. لان انت ان شاء الله بكلم واحد كويس. فبتنوي ان انا ان شاء الله اوصل لحاجة كويسة
ان يكون اهل الصلاح في في الاماكن القوية احسن ما يوصل اهل الفساد. طب اهل الصلاح يوصلوا ازاي؟ لو ما كانوش متفوقين. وناجحين وعندهم عزيمة واهل الفساد قاعدين يظهروا ويطلعوا والكلام دوت. فانا ناوي ان انا اخدم اهل الاسلام. وناوي اجتهد عشان اوصل لمكانة كويسة
بدل ما واحد فاسد يكون في المكان دوت الحاجات المهمة اللي انت بتنويها انك انت آآ تخش الجامعة لكي تتفوق لكي تكون مظهر جيد للملتزم يعني لو انتم ناس من الناس اللي هي ملتزمة
ولا اقصد بالملتزم بس هو ملتحي ومنتقبة. مش ضروري وانما اقصد بزلك كل من هو فعلا يعني يعني بيسير في طريق الله. خد بالك الناس مش بتسمي بس الملتحي واللي هي واللي لابسة نقاب ملتزمة
اي حد بيصلي عندهم ملتزم. يا معلش لو انت شخص عادي بس ساعة الصلاة بتروح تصلي صحابك بيعتبروك شيخ الشيوخ. صح لو انت يعني آآ لبسك يعني مش احسن حاجة. بس كونك ما بتغتابيش ما بتشتميش ما بتسمعيش مهرجانات ما بتسمعيش اغاني
بتصلي بمعاك المصلية في بتاع بتخشي تصلي. بالنسبة لهم انت يعني شيخة الاسلام والجامدة جدا. فاللي عايز اقوله ان مسألة الملتزم ده مش اللي هو الجامد قوي يعني حتى النص نص اللي هو فعلا حريص ان هو يكون آآ قريب من ربنا شوية ده الناس بيعتبروه هو ده ده الملتزم اللي في الشلة ما هو كله ضايع
فاللي عايز اقوله ان رسالة لكل دول اللي بيصلوا. اللي هي بتقرا قرآن. اللي بتحفظ قرآن. اللي ما بيشتمش. اللي ما بيمشيش مع بنات في الاخر تفوقك انت هدف اهم من تفوق اي حد
ليه؟ لانك انت الناس بتبص لك من بعيد وانت مش واخد بالك بيتابعوك وكل ما كان التزامك اكتر كل ما المتابعة بتبقى ادق يعني لو كمان بنتكلم في واحدة بخمار ولا منتقبة مثلا ولا واحد ملتحي
صدقني التركيز معك بيبقى اعلى بكتير. انت مش واخد بالك تركيز معاك ده بيبقى لسببين السبب الاول ان في ناس كتير ناس كتير عايزة تشوف التجربة ديت هل الشخص الملتزم دوت اللي هو بيصلي ما بيكلمش بنات ما بيشربش سجاير ما بيشربش حشيش ما بيسمعش مهرجانات؟ البنت اللي لابسة
واسع اللبس نقاب اللبسة خمار البنت المؤدبة المحترمة اللي في الجامعة ديت. هتعمل ايه؟ اللي بتحضر دروس كتير وطول النهار تقول لنا دورات على النت وطول النهار بقى ماسكة كتب وبتزاكر وبتحفظ قرآن حياتها كلها دين
يا ترى الشخص ده او البنت دي هتجيب كم اخر السنة وكله مستني يشوف التجربة دي هتنتهي على ايه. خد بالك كله مراقب بس انت مش واخد بالك. وكله مستني
الشيخ علاء جاب كم الاخت خديجة جابت كم الاخت آآ سمية جابت كم صدقني في ناس بتدور في الكشف على اسمك وفي بنات بتدور في الكشف على اسمك وانت ما تعرفيهمش. عايزين يعرفوا البنت اللي بينقاب ديت. اللي بتصلي اللي بتحفظ قرآن
جابت كم؟ ليه حاجة من الاتنين اما ان هو عايز يخوض التجربة ديت او يمشي في المسار دوت بس هو خايف وحاسس ان المسار ده بيتعارض مع التفوق الدنيوي وان انا مش هعرف اجمع بين الدين والتفوق في الدنيا
فلما بيشوف سنة ورا سنة ان الاخت الملتزمة ديت والاخ الملتزم دوت مميز في دراسته. غالبا بتسهل انت عليه الطريق الى الله سبحانه وتعالى وعادة بيروح يسألك انت ازاي عملت كده؟ طب انت بتحضر دروس لمين؟ طب بتحضر دروس فين؟ طب يا الاخت تسألك
يا اختي انت بتحفظي القرآن فين؟ انت بتزاكري ازاي؟ وبتبتدي عملية التأثير بتحصل. عملية التأسير دي ما كتش بسبب لحيتك ولا نقابك ولا بسبب مصحفك انما كان بسبب الدرجة اللي جبتيها
تمام السبب التاني ان في حد بقى العكس العكس في حد تاني عايز يسبت فشل التجربة ديت وعايز يشمت الاخت او عايزة تشمت في الاخت. او عايز يشمت في الملتزم دوت. ونفسه ومنى عينه ان يلاقي درجة سيئة. عشان يشنع
بصوا اللي عامل لنا عم الشيخ اهو شايل مواد واحنا اللي عدينا. خليه ينفعك امش معه امشي بقى مع الشيوخ امشي مع الشيوخ خليهم ينفعوك بقى شفت اديها قاعد طول السنة قاعدة لي في الدار وقاعدة لي بتحفظ قرآن وقاعدة لي بقى في الدروس دورات علاء حامد ودروس محمد
وقاعدة لي طول النهار تسمع لحازم شومان يلا خليهم ينفعوكوا بقى اهي شالت مواد اهي وسقطة وبتاع ومش عارفة تعدي من السنة والبنات المتبرجة اللي قليلة الادب اللي بعيدة اللي بتمشي مع ولاد جايبة درجة كويسة
وكل البنات متلفين حواليها. وكل البنات واخدينها قدوة ليه ليه انا عملت كده فانا نيتي اخش الجامعة اغير الموازين ديت اغير الصورة النمطية ديت والحمد لله. الحمد لله. آآ انا ايام الجامعة
آآ يعني الحمد لله عملت كده تقريبا. يعني انا قلت لكم قبل كده ان انا تقريبا كنت بجيب على طول جيد جدا. احيانا كنت بجيب في بعض المواد امتياز بعض المواد ديت جدا لكن التقدير العام في العادة كان بيبقى جيد جدا
فده فرق معي كثير كثير في دعوتي. فرق معي كثير في تأثيري على الناس. لدرجة ان كان بيجي لي ناس كثير يسألوني انت انت تعمل كده ازاي؟ انت ازاي؟ طبعا انا كنت بزاكر لهم. يعني كان الناس بيقولوا عشان ازاكر لهم. فكان سهل جدا ان انا اسر عليهم. وان انا اقنعه بالالتزام
ان هو بيجي لي في ملعبي. عشان كده بنقول ان التزامك هيساعدك على الدعوة. فانا كنت مسلا بيجي لي واحد يجي لي البيت. تعال لي البيت. فاقعد اسمعه في دروس بقى واسمعه في
اهلا وسهلا في حاجات واكلمه بقى بين المزاكرة والمزاكرة بيقعد معي شهور ازاكر له. ما بيطلعش من بيتي الا بلحية. يعني لازم يطلع بلحية التزموا طبعا بينزل يصلي معي في المسجد غصب عنه عشان انا اللي بشرح له
لدرجة ان كان في بنات في الجامعة بيسألوني يعني انا اه اه حاجة غريبة يعني كان في في بنات تتخيلوا كان ممكن توقفني تقول لي يبقى انت ازاي كده! انت ازاي يعني بتحفظ قرآن وبتحضر دروس وبتدي دروس وفي نفس الوقت انت بتجيب درجات عالية
يعني يعني آآ وبنشوفك حياتك جميلة وسعيدة احنا مش عارفين نعمل كده متخيلين كان حاجة يعني كان احيانا بيحصل مواقف محرجة قوي بس يعني عايز اقول لك ايه مدى التأثير ان مش بس يعني حتى الشخص اللي هو الراجل فيه بنات كانت بتراقبه
هم عايزين يلتزموا مش عشان بيحبوه ولا الكلام ده لأ. هي عايزة تلتزم بس هي شافت الالتزام في رجل. والعكس ممكن يكون ولد عايز يلتزم بيتأثر ببنت اصلا. يعني بنت مميزة في الدفعة وملتزمة يروح
هو يلتزم مش مش مش مسألة علاقة وحب هيكلمها سيبك من الكلام ده. انا بتكلم في ان هو التأثير ده تأثير على الجنسين بيحصل. انتم متخيلين؟ فاللي عايز اقوله انا داخل جامعة اعمل الجو دوت. انا هقعد يا جماعة خمس سنين خمس سنين في الكلية
خمس سنين هقابل شباب وبنات هيصة حابل حابل مئات مئات من البشر انا امام فرصة رهيبة لعمل تأسير رهيب ولتغيير تصور وصورة نمطية عن المسلم وعن الملتزم كبيرة جدا مش بقول بس
في الطلبة بل اكبر من كده. انا ممكن اسر على معيد ودكتور انا ممكن اسر على معيد ودكتور ويكون انا سبب في هدايته لان الدكتور اكتر واحد مركز لما يلاقي الملتحي دوت او الولد الشاب اللي على طول بيطلع يصلي ده. اللي هو كان في اول الترم
متضايق منه. انت على طول تطلع تصلي انت على طول مش عارف ايه. والبنت اللي هي كانت مستفزة الدكتورة ديت اللي هي المنتقبة اللي كانت عاملة استفزاز للدكتورة. لما الدكتورة تلاقيها هي اكتر واحدة بتسألها اكتر واحدة مركزة في المحاضرة اكتر واحدة مهتمة اكتر واحدة بتروح لها المكتب تتكلم معها اكتر واحدة بتجيب درجات
تتفوق في العملي وفي النظري الدكتورة نفسها بتتأسر الدكتورة نفسها بتتأسر. تخيل لو انا عملت تأسير في دكتور او دكتورة ممكن يفرق في ايه؟ انا هطلع من الجامعة والدكتور ده قاعد
واحد بيأثر على الاف مؤلفة بعدية. وانا يعني انا انا عندي بيحضر دروسي دكاترة جامعة انا عندي دروسي في في ناس بيجوا لي الدروس. دكاترة جامعة عندي دكتور في كلية طب وعندي دكتور في كلية هندسة
عندي اكتر من دكتور جامعي بيحضروا لي دروسي على الارض كمان يعني. اعرفهم شخصيا. تخيل بقى ان انا لما واحد زي ده اعلمه العقيدة واعلمه الفكر علموا الفقه وعلموا الدعوة الى الله. انا برمي واحد في الجامعة عامل ازاي
وهو ما جاليش خد بالك. يعني دكتور الجامعة ده ما جاش الا عشان انا المهندس علاء حامد. لان هو عنده حتة كده معينة هو عايز يحضر لواحد مهندس زي فدي جابته جابت رجليه حلو انا مش مهم يجي باي شكل. وبعد كده حصل التأثير. انا اذكر كان كان دكتور عندنا في الجامعة
في اول سنة ما كانش ما كانش ملتزم تقريبا. ازكر ان هو واحنا متخرجين كان لحيته كانت قد كده وشفته كان بيحضر لي خطب جمعة. كان بييجي يحضر معي خطب جمعة. كنت انا ابقى محرج جدا وانا على المنبر. والدكتور ده قاعد تحت رجلي
ببقى عايز انزل على بنبر ابوس ايده. دكتور فز. الدكتور ده كان ازكى رجل شفته في حياتي تخيل لما واحد يكون اذكى رجل تشوفه في حياتك ويلتزم ويبقى رجل من ضبط جدا في السلوك وفي معاملاته. الراجل ده بسمع عنه ان هو عامل تغيير
تغيير غير عادي في الجامعة. ازا انا تأثيري ممكن يكون على معيدة معيد دكتور دكتورة. كل ده في دماغي. كل ده في دماغي وانا جوة الجامعة. عايز اعمل كل ده
عايز اطلع بحاجة تمام انا كل ده بتكلم بص النوايا بص النوايا شتان من واحد دي نيته وبين واحد نيته بنات تظبيط بنات سهرات قهاوي سينمات هنخربها. رحلات جامعة مختلطة. وبنت رايحة. لا انا عايزة بقى خد راحتك
في لبسي عايز البس مقطع فكك من لبس السانوية دوت. عايزة بقى اتعرف على ولاد عايز اعرف بقى المجتمع الاخر دوت. عايزة اروح بقى رحلات جامعة مختلطة عايز اروح بقى معهم شرم عايز اروح ساحل
شتان بين النوايا لا يستوون. لا يستوون عند الله. ده عمل صالح ده عمل فاسد. وهي نفس الجامعة ونفس المزاكرة ونفس الامتحان بس ده في ميزان حسناتك وده ميزان السيئات. فاللي بقوله اول طلعة بنطلعها واحنا بنتكلم على الجامعة الايه
نية النية انت داخل الجامعة تعمل ايه؟ فهمتم حاجة طيب خلينا نكمل في النصايح هقول لكم دلوقتي معادلة الفشل في الجامعة تلات حاجات تعملوا علشان تفشل في الجامعة حاضر البس هيكون مسجل وعلى الصفحة
اذا اردت ان تكون فاشل في الجامعة اكتب تلات حاجات تلات حاجات تعملهم عشان تبقى فاشل في الجامعة اكتبوها لي في البث دلوقتي واللي موافق على التلات حاجات دول برضه يقول لي صح
انا حاسس ان انتم مصحصحين معي اول حاجة ازا اردت ان تفشل في الجامعة نمرة واحد عليك ان تنشغل بالجنس الاخر. واحد لو انت ولد اعرف بنات لو انت بنت اعرفي ولاد
دي بداية الدمار الشامل في الجامعة انا بقول لكم وقلت لكم ان انا مريت في الجامعة بالاتنين بالناحيتين انا كنت في الجامعة في اول سنة ونص تقريبا شخص عادي وربنا يسترني. وبعد كده التزمت بفضل الله سبحانه وتعالى. فانا ليه؟ معي الاتنين يعني. شفت كده؟ شفت كده
شفت كده في نفسي وفي غيري عايز تفشل في الجامعة واحد انشغل بالجنس الاخر لو انت بنت ركزي مع الولاد تعرفي على ولاد وصاحبي واتكلمي وامشي واعملي وده زميلي وده زي
عيشي بقى في الحتة دي كتير لو انت ولد حاول تستكثر من معرفة البنات. اعرف بنات كتير. حب واحدة حب اتنين والباقي بقى دي زي اختي. ودي بت لطيفة بتسلى معها. ودي بهزر معها بالليل
دي بتحب الكلام ودي بتحب المشي. ودي دمها خفيف بتسلى بها. هيحصل كالاتي نمرة واحد هتلاقي نفسك في مستويين من الدمار. المستوى الاول من الدمار ان انت تقع في حب او عشق. فضلا عن العشق بقى. ان انت تعشق واحدة جدا تبقى
بها او العكس او انت تحب الطرف يحق طرف يحب التاني. دي هتدمرك لان ده معناه استهلاك تام لكل طاقتك الوقتية والذهنية والنفسية ده هيستهلكك جدا صدقني. وهقول كمان شوية انه بلا فائدة. هتفهموا كمان شوية هقول لكم ان ده بلا فائدة. استهلاك
لنفسك هتلاقي نفسك مستهلك زهنيا في التفكير في البنت اللي بتحبها. طول النهار بتفكر فيها. تحلم بها بتركز معها في الجامعة في المحاضرة قاعد عينك عليها في السيكشن عينيك عليها مش مركز مع الدكتور مش مركز في مزاكرتك دي نمرة واحد
نمرة اتنين مستهلك نفسيا لو هي مسلا قبل ما قبل ما تكلمها يا ترى هكلمها ازاي؟ اتعرف عليها ازاي؟ وطبعا اقول لها ازاي؟ طب ولو قلت لها هترفضني قاعد انت مسلا شهور في الحتة ديت
مر بقى انت قاعد بتدمر في الحتة دي. طب كلمتها في احتمالين ان هي ترفضك او تقبلك. لو رفضتك هتبقى متدمر فوق الدمار دمار تعال لي بقى اقعد لي سنة سنة بقى ايه وقاعد بتسمع ايه اغاني حزينة وبتسمع اغاني فريد الاطرش. تمام
بقى انت بقى في كاظم الساهر هنقعد سنة مع كاظم الساهر. لغاية ما ايه ما يجي لك اكتئاب. في سنة هتروح من حياتك بسبب الاكتئاب اللي حصل لك بسبب ان انت اترفضت
الاحتمال التاني اللي هو الاسوأ ان هي تقول لك ماشي وتطلع عادي وهي معجبة بك هي كمان. وتمشوا مع بعض بقى. تبدأ بقى مأساة اكتر. يعني الحل الاولاني هيتعبك سنة بس. الحل التاني هيتعبك طول الجامعة
طول الجامعة قاعد بتفكروا في بعض وبتهروا مع بعض وبتكلموا بعض وشوية انت مشيتي مع فلان طب ليه كلمتي فلان طب انت بتبص لفلانة ليه؟ طب انا زعلانة منك طب انا مخاصماك! طب انا مخصماك تلات ايام! طب انا مش هكلمك! طب بلوك على الواتس! طب بلوك على الفيس
طب انا اسف طب صالحيني طب تروح لصاحبتها طب ما تصالحينا على بعض طب ما تكلم لي الواد ده يصالحني عليه طب اتصالحنا؟ طب هدايا طب دباديب طب عيد حب طب عيد العمال طب ستة اكتوبر طب يلا بنا نتمشى طب انت زعلانة مني في حاجة طب انا نفسي اتجوزك بس انا هكون نفسي
يلا بنا هنقعد في كمية استهلاك انا ما بتكلمش عن حلال وحرام دلوقتي ده هو ده مسألة مفروغ منها بس انا بكلمك على كمية التخلف العقلي والهري اللي انت هتعيش فيه. وزعلانة وقماص وقماصة وبصت لي ولقى انت
علي مش حلو. طب كلميني. طب اكلمك بالليل. طب اقفلي طب قفلت ليه طب ايه ما رديتش طب هات لك واتس من زمان. يا لهوي! على الهري اللي احنا بنعيش فيه
انت انت بتستهلك فعلا فعلا آآ اي علاقة عاطفية جوة الجامعة في السكة الغلط هي عملية اهلاك. اهلاك لبني ادم اهلاك لبني ادمة. وقتيا وقت بيضيع نفسيا زهنيا كل ده وقت بيروح نفسك متوترة دايما في حالة اضطراب وعدم دماغك مش مركزة هتعدي ازاي في الجامعة ديت
ولسه كمان كمان شوية هقول لك ان السكة دي ما لهاش لازمة تمام ده نمرة واحد نمرة اتنين معلش هو انا بقوله غلط ولا صح لو انا بقول غلط قولوا لي انا بقول غلط. بس انا عارف ان ده اللي بيحصل
شفتم في وفي غيري وفي ناس والى الان بيتحكى لي كل يوم قصص في الحوارات ديت نمرة اتنين عشان تفشل في الجامعة الطريقة التانية اكره الكلية. اكره الكلية اللي انت فيها
انت راجل كنت عايز كنت عايز تخش اسنان كنت عايز تخش صيدلة مجموعك ما جبش جاب علوم انت كنت عايز تخش هندسة تمام مجموعة ما جبش جاب تجارة انجلش داخل بقى ايه قرفان بقول لك ايه كلية دي انا داخلها كده بمجموع وبتاع والكلية دي ما لهاش لازمة وانا اصلا
بص هنا من الكلية وهو يومين وهنقضيهم بلا قرف. انت عايزك ايه؟ عايزك تعيش الليلة ديت. تمام؟ اكره الكلية. لاي سبب بقى اقعد بقى في الكلية خمس سنين مش طايق نفسك. ليه
ليه؟ انا خلاص لازم يبقى عندك حاجة اسمها مرونة عندك خطة دايما دايما خطة اخرى. تمام؟ انا ما جاليش صيدلة. جالي علوم خلاص هي دي الكلية اللي حبقى حبقى ناجح فيها. آآ انا ما جاليش هندسة جالي تجارة انجلش. ايه المشكلة؟ فين المشكلة
خلاص خش هنا وتميز. ما تكرهاش ما تكرهاش. صدقوني اه اي اي مجال اي كلية اي كلية هتتفوق فيها هتجيب معك واي كلية مش هتتميز ولا تتفوق فيها مش هتجيب معك
مع احترامي لكل الاطباء والمهندسين. في اطباء على قد حاله. يعني هو لا مميز ولا كورسات ولا ولا فهمان الجامد ولا بتاع. هو عايش في حتة صغيرة كده في حكومة بياخد مرتب
على قده ويمكن محاسب بياخد آآ اكتر منه او واحد يمكن ممكن واحد بيشتغل اصلا صنايعي يعني هي مش كده يعني. في مهندس على قد حاله مميز في حاجة ما كانش جامد ما كانش كورسات ما كانش بيطور نفسه. اشتغل في مصنع محدود ممكن بياخد الفين تلت تلاف جنيه يعني. هي مش كده
لا ممكن اجيب لك واحد خريج كلية تجارة عربي مش هقول تجارة انجلش لأ وواد واد فعلا بيعرف دخل ويخش ومزاكر ويعرف يعمل وتحليل وبتاع وعنده شغال على النت فري لانسنج وعنده عملا وعنده زباين. وواد فهمان وجامد. بص معه يقدر يدخل
خلف جيبه في الشهر عشرين الف جنيه على الاقل دماغ عرف يتميز في كليته ما كرهاش قالها خلاص انا في تجارة هتشوفه هعمل ايه. انا دخلت تربية هتشوف هطلع عامل ازاي. طلع مدرس ممتاز طلع محاسب شاطر طلع
يعني يعني رياض اطفال متميزة. لقت نفسها لقت لقت السوق عايزها. وبدأت تفرض شروطها ومرتبها وضعي وفلوسي لقيت شغل على النت لان النت ما بيحترمش الا المتميزين. والنت ما بيهزرش هتشتغل مع الناس برة هتشتغل مع اجانب هتشتغل مع عرب
ما فيش هنا وسايط ومجاملات. يا اما تكون قد الكلام يا اما هتتفقس مع اول وظيفة هتعملها. اول حاجة هتسلمها هتعرف قيمتك وهيتعرف وضعك مش مميز ما لكش مكان. هتقول لي في مصر فيه فساد واللي مش مميز بيوصل ما ليش دعوة بمصر. احنا دلوقتي ما بنتكلمش في مصر. انا بتكلم ان انت اغلب
شباب دلوقتي شغال على اونلاين اصلا. شغال مع عرب. شغال مع اجانب. شغال وهو قاعد في بيته. شغال على مواقع تمام فانا مش قصدي انا اسف مش بعلي من اي كلية على فكرة. يعني كل الكليات على دماغي عشان كده انا بقول لكم انا انا مش قصدي اي كلية. انا بالنسبة لي ما فيش كلية قمة
كلية قاعة. انا بتكلم في عرف الناس بيقول لك ده هندسة ودي تجارة ودي تربية ودي طب كل ده هري ما ليش لازمة انا في الاخر لي في النتيجة في واحد هيعرف يجيب اكل عيشه ويعرف يخلي الدنيا تحترمه
بس هو ده وفي واحد هيبقى على جنب كده بقى مش عارف يبقى حاجة لان هو تعبان سيبك من كليته كانت ايه؟ هو تعبان. مش هيبقى حاجة ولو في مصر في وسايط وفساد والكلام ده بره ما حدش بيتكلم في الكلام ده
واغلب الشغل دلوقتي بقى اونلاين. انت ممكن آآ تقعد في البيت تشتغل. ففي ناس ما عرفوش يلاقوا شغل في على الارض. بس يعرف يبني النت احسن شغل تتخيله بيقبض بالدولار. عايز اكتر من كده. بيعمل مصلحة كده في ساعة ياخد بها ميت دولار او او خمسين دولار. رقم بياخدوا واحد في شهر
اكره الكلية. يعني اقعد في الكلية كده ايه؟ مش طايق نفسك. مش طايق الكلية. مش عاجباك. مش عايزها. تمام ده طريق الفشل. واقعد بقى ايه طبطب على نفسك ان الكلية دي مش دي كلها اللي انا كنت عايزها اصلا
مش دي احلامي. وان انا دخلتها غصب عني. وبالتالي انا ما هافشل فيها. ما حدش يكلمني بقى. ما حدش يكلمني بقى. ليه يعني لأ خش خلاص ده تحدي يخش في الخطة الجديدة وخلاص انتهى الكلام
نمرة واحد اعرف اعمل علاقات مع الجنس الاخر. نمرة اتنين اكره الكلية نمرة تلاتة صاحب ناس فاشلة دي نصايحي علشان تفشل في الكلية صاحب ناس فاشلة ما هي طبيعة الشخص الفاشل
مين الشخص الفاشل؟ هقول لكم شوية كلمات كده وتقولوا لي آآ انا صح ولا غلط وتقولوا لي عقدها في صحابكم ولا لا؟ صاحبك او زميلتك واحد لما بنروح الجامعة اجي احضر محاضرة خليه محضرهاش
بقول لك ايه انت هتقرفني ما بتحضرش ما تيجي تقف معي شوية رايح السكشن احضر ده نفخ ومواعيد نفخ والمحاضرة بتاع ما لهاش لازم اقول لك تعال نروح نشتري بطاطس من الكانتين ونقعد نخربها ونطلع نتمشى شوية
نيجي على اخر اليوم ما تيجي نقف في بنات تعال فلانة ريهام وسالي وتعال نقعد معهم نمرة اتنين كل ما تيجي تزاكر بيقول لك يا عم مزاكرة ايه يا عم
وهنلمها في الاخر. فكك من المزاكرة. باقول لك انت هتعمل لي دحيح مزاكرة ايه يا عم؟ فكك المزاكرة دي هنلم في الاخر وخلصت ما تقرفناش بقى. وتلاقي كل مكالماته معك يلا على القهوة يلا على السينما يلا على القهوة يلا على الماتش
اطلع عالبلايستيشن. يلا على الكافيهات. والبنات صاحبتك اللي هي ما تعرفكيش الا لما تاخدك في مول. تاخدك في كافيه. تاخدك في حوارات ما لهاش لازمة. تقعد تهري معك في التليفون في قصص حياتها كلها بالساعات كل يوم. ويوم ما تيجي تقولي لها يلا نزاكر
تلاقي احباط وفشل ولأ وبتاع. وفي نفس الوقت هو صاحبك ده دايما بيوهمك ان هو ما بيزاكرش خالص يقول لك ده انا ما بفتحهاش ده انا الكتاب ده ما بفتحوش. ده انا ده انا عامل معه علاقات علاقات. يعني الكتاب ده ما بشوفوش طول السنة. انا وانا يا ابني
انا بتاع مزاكرة انا انا والله ما بفتح وسبحان الله بينجح ازاي ابن اللزين ما حدش عارف وانا اللي سقطت في الاخر. وانا اللي سقطت في الاخر وهو نجح ما تسألنيش ازاي؟ ما تسألنيش ازاي؟ طلع سوسة
فدايما كده ودايما حساسات الدنيا جميلة وكله هيتلم وبتاع وعم اللي زاكر زاكر من عارف ده اللي زاكر زاكر من زمان واللي زاكر من زمان زمان واللي والعبارات الاكلاشيهات دي اللي احنا حافظينها. اه وفي الاخر هو اللي بيعدي وانا اللي باعيد السنة
وفي الاخر ما تعرفش هو كان بيزاكر فين وازاي وفي الاخر هو ما يعرفكش. مجرد ما عداك بسنة بقى بيبص لك ايه نظرة دونية انت عيل تحت ده انا معديك يالا بسنة
اهرب من اي شخص بيعمل هزه الافعال اهربي من اي واحدة بتعمل معك هزه الافعال. تمنعك من حضور تيأسك المزاكرة تألس عليك لما تفتحي كتاب. طول حياتها معك وحوارات وتضييع اوقات مهولة او بتكون اسوأ من كده مسلا بتجرك عشان تتعرفي على ولاد او واحد بيجرك عشان تعرف على
يا بنات غصب عنك وهري في هري في هري خلاص دي تلت نصايح للي ليه؟ للفشل في الجامعة واحد فاكرينهم اكتبوا التلاتة مين شاطر يكتب التلات نصايح؟ واحد تعمل علاقات مع الجنس الاخر. سواء حب او اصحاب
حتى الصحوبية العادية اللي هو زي اخويا وزي اختي كلها كله بقى طول النهار انت ايه طول النهار انت مع مشكلة ايمان مع هدى والنهاردة ريهام اشتكت لي من من من ميرفت. انت بقى قاعد بقى في حضانة بقى السعيدة بقى
وهما برضو قاعدين بقى شاغلين نفسهم بحواراتكو بص اي علاقات مع الجنس الاخر دمار دمار صدقني بنت ولاد ولاد بنات انسى نمرة اتنين اكره الكلية نمرة تلاتة صاحب اللي له العيال او البنات الفاشلين اللي انا قلت لك صفاتهم عشان على طول تلقطهم اول ما تلقطه هوب هو ده اللي الشيخ قال لي عليه اهرب
طيب تعالوا بقى ارجع لكم للنقطة اللي احنا ايه نكشناها من شوية وهي ليه انا ما بنصحش اي حد يعمل علاقة عاطفية في الجامعة هنفترض افتراضين كويس انكم بتكتبوا مبسوط منكم
هفترض افتراضين الافتراض الاول ان انت تعمل علاقة محرمة. ايه هي العلاقة المحرمة؟ ان انا اتعرف على بنت وهمشي معها وهمسك ايديها وهقول لها كلام حب. وهنفضل نوعد بعض بالجواز وبتاع
دي علاقة حرام. تمام؟ للاخر هي حرام حرام في حرام فدي دي بس هي دي حرام. بس هو في الاخر هو فعلا فعلا بيحبها ومعشم نفسه ان هو هيتجوزها العلاقة التانية علاقة مش حرام. بمعنى واحد اه في الجامعة هو ملتزم شاف واحدة ملتزمة وعجبه التزامها وتدينها وبتاع
وآآ اتعلق بها ويمكن هي خدت بالها برضو ومش ممانعة ان هو آآ آآ يبقى في بينهم ارتباط والجو اللطيف ده ويمكن لها وسيلة معينة ان هو يعبر لها عن رغبته في الارتباط بها وعشمها وعشمته وقالت له اهلا بك
بس بس هو مش هيعملوا حاجة حرام. تمام؟ مش هيعملوا حاجة حرام. الاتنين عندي مش فارقين دلوقتي. يعني انا مش موضوعي دلوقتي وانا انا هتكلم دلوقتي حرام وحلال لان الصورتين عندي فيهم مشكلة كبيرة جدا جدا. المشكلة دي كارسية
ايه هي المشكلة يعني انا زي ما قلت لكم انا مش هتكلم. طبعا الصورة الاولانية حرام كلها. الصورة التانية ممكن يعني ما يكونش فيها حاجة غلط حصلت بس الاتنين غلط
مش هانم انا مش هاتكلم هنا في حتة حرام وحلال بقدر ان انا اتكلم بشكل ان ده غلط في الدماغ يعني خطأ فكري خطأ منطقي ليه وانا اللي هقوله يا ريت تتفاعلوا معي وتقولوا لي شفتوه ولا لا؟ صح ولا غلط
اللي بيحصل كالاتي ان الشاب او البنت الشاب مسلا آآ اعجب ببنت. هو دلوقتي في اولى كلية او تانية كلية. وهي زيه اكيد غالبا بتكون في نفس الدفعة فهو بكل سذاجة اعجب بها. سواء بقى اعجب بها بشكل حرام حلال مش هو ده موضوعي دلوقتي
وحبها وعايز يرتبط بها فهنا بقى بيبدأ العمى بقى العمى ايه هو العمى؟ ان هو بيحب وهي يمكن تكون شافته واعجبت به والكلام دوت. وصرح لها ووصل لها الرسالة بطريقة حرام او حلال برضو مش ده موضوعي. والاتنين
تعلقوا ببعض بيبدأ هنا العمى بقى يحصل حالة من العمى تحصل ايه العمى بقى؟ ايه طبيعة العمى ان ما فيش حد بيفكر تفكير منطقي في اللحزة ديت ما فيش حد
بيفكر تفكير منطقي في اللحظة ديت الشاب دلوقتي يا جماعة انت عايز ترتبط ببنت تعال نفكر بالراحة وقولوا لي اللي انا بقوله ده صح ولا غلط عشان انت كشاب بتتجوز
محتاج تخلص الجامعة محتاج تخلص جيش تعرف موقفك من الجيش محتاج تشتغل ويبقى لك مرتب ما محتاج يبقى عندك شقة او على الاقل مرتبك كبير لدرجة ان انت هتأجر يعني ازا اي حاجة قبل ما تكون خلصت جامعة جيش بدأت تشتغل
موقفك ضعيف جدا جدا قدام اي اسرة تمام انت عشان توصل ليه؟ لان انت لك قلب تروح تتكلم مع ناس في الغالب هيكون متوسط عمرك ستة وعشرين سنة ستة وعشرين سنة متوسط عمرك الا لو ما كانش اكبر من كده
عشان يبقى تبقى مليان عندك اجابات اللي هتتسأل عليها يوم ما تروح لحد هيسألك يا ابني انت انت فين؟ انت بتشتغل ايه؟ مرتبك طب انت تفتح بيتك ازاي؟ طب انت آآ عندك شقة؟ عادي اي اب هيسأل كده وحقه يأمن بنته. لو لقى الاجابات دي مش
حودة هيقول لك لأ وبالتالي اللي هي العلاقة انهارت طيب ده متوسط سن زواج الرجل حوالي ستة وعشرين او سبعة وعشرين. طيب البنت بقى على في الجانب الاخر هذه البنت
اللي هي ممكن تكون فعلا الاخت الملتزمة اللي هي ما بتعملش حاجة غلط خالص ديت. او اللي هي مش ملتزمة حتى ومتبرجة وحلوة وعادي الاتنين الاتنين طالما مميزين كده لأ بيلفتو الانزار
العادة واحدة زي دي بيبدأ يجي لها عرسان وهي في تانية كلية وفي تالتة كلية صح ولا غلط؟ يبتدي يجي لها عريس بقى كبير يجي لها واحد اكبر منها بست سنين اكبر منها خمس سنين. وكويس شخص كويس. ما يترفضش. شخص فعلا محترم او ممكن يكون ده لو ملتزم
ملتزم وراجل ممتاز وعلى خلق ودين كل حاجة. ما يترفضش تمام؟ وبيجي لها بقى بيجي لها عرسان. تمام؟ وهي عندها وهي عندها عشرين سنة واحد وعشرين بدأ يجي لها وصاحبنا ده آآ لسه في تانية كلية معه
ولسه قدامه خمس ست سنين عشان يبتدي بس يفكر ازاي هروح اكلم والدها وهنا بيبدأ العقل يشتغل بعد ما يكون القلب ورطنا دخلنا في علاقة وتعلقنا ببعض بشكل ما وعشنا بقى وهم الحب بقى عمانا. وهم ان احنا هنتجوز. تمام؟ وبعد كده اكتشف البنت اكتشفت ان هي هي ممكن تتجوز
سنة تالتة مسلا ما فيش مانع وفي عرسان كتير بيجولها في نفس الوقت الشاب ده انت هتيجي لي امتى؟ وهتكلم بابا ولا مش هتكلمه؟ لا ما اقدرش هكلمه هنا ما عنديش حاجة انا ما عيش حاجة. انا لسه قدامي كلية وقدامي جيش وقدامي شغل
طبيعة خلاص سلام ويبدأ بقى ايه عملية الدمار الشامل بقى. ان بيفوقوا على الواقع ان انت انت هتتجوزي مستحيل هتستني واحد خمس سنين كمان مش عارفين القصة هتخلص على ايه بعد خمس سنين حتى. وانت ايه اللي خلاك تتعلق قلب واحدة ولا انت تعلق ولا تنيل على عينك. طالما انت مش عارف
راسك من رجليك زي ما بقول لكم يعني انا بقول اللي ممكن يعمل الحركة دي اللي هو فعلا ممكن يروح يطلب من واحدة الزواج وهو في الجامعة. واحد ابوه هيجيب له كل حاجة
انا موافق ما عنديش مشكلة. بابي هيجيب لك كل حاجة هيجيب لك شقة هيجوزك من الالف للياء هيصرف عليك وانت في الجامعة وانت في الجيش لغاية ما تشتغل اتفضل يا حبيبي روح كلم بنات رح اتكلم مش قصدي كلم بنات رح بقى اطلب ايدين واحدة في سنك في الجامعة
ما عنديش مشكلة عندك بيت عندك ارض عندك حاجة بتأجرها عندك حاجة هتفتح بيتك ما عندكش اخوات ولاد مش هتخش جيش. الدنيا سالكة معك واعرف اتجوز دلوقتي. اقدر اروح اتقدم
في الصيف الجاي ده رايح اتقدم لابوها اتفضل انا موافق واختار من واحدة ملتزمة كويسة ولو في سنك ما عنديش مشكلة لكن انت انسان عادي زينا. طبقة متوسطة اللي هو ابويا مش هيقدر يشيلني. ابويا كتر خيره صرف علي
ويدوبك هيساعدني كده على ايه على قد على قد اللي ربنا يقدره عليه. وانا لازم اتخرج واشتغل واجيب واخلص جيشي. وبتاع الكلام دوت وهشتغل وربنا يسهل يبقى حرام عليك حرام على نفسك وحرام يعني وحرام عليك بنات الناس ان انت يعني تفكر في ارتباط في الجامعة خالص. وانت
ما تعمليهاش ابدا ابدا ما فيش الكلام ده الباب مقفول تماما. كل العروض مقفولة تماما. لان غالب العروض هي من النوع دوت حتى لو عرض في الالتزام ما فيهوش حاجة غلط خالص. واحد بيطلب ايدك من ابوك
يعني بيقول لك انا عايز آآ عايز عايز اتجوزك مسلا. يعني قصدي يوصلها بشكل ما مش مش هينفز دلوقتي يبقى خلاص ما فيش ما فيش بقى حاجة اللي هو ايه؟ آآ اللي هو ايه؟ بعد الجمع وبعد ما الجيش ما فيش الكلام ده
دلوقتي اهلا وسهلا تعال قابل بابا. مش دلوقتي ما فيش ما لوش لازمة الكلام وغالب وتسعة وتسعين في المية من الكلام من النوع ده. يبقى ما لوش لازمة كله ما لوش لازمة
فاحنا بنضيع وقت ولان النهاية مأساوية. النهاية عبارة عن ايه؟ عبارة عن اتنين محطمين عاطفيا اتنين محطمين عاطفيا ومعلش قولوا لي شوفتوا شفتم الصورة دي ولا لأ؟ شفتم في الاخر بنت اتجوزت واحد عشان
لازم تتجوز ولسه قلبها متعلق بالواد اللي لسة في الكلية لغاية دلوقتي شفت واحد شفت صاحبك اللي اتجوز بعد سنين بعد الجيش وكانت طبعا اللي حباها دي مخلفة دلوقتي. ولسه بيفكر فيها ومتعلق بها. ليه
ليه ليه عملت في نفسك المصيبة ديت ؟ يبقى انا قلبي مع حد وجسمي مع حد ما لوش لازمة الكلام يبقى انا مش مش هنزل النزلة دي خالص خالص لن افكر قط اي خاطر يجي لي في الباب ده هصرفه
اصل هي كويسة اصل محترمة اصل ملتزمة اصل لقطة ما ليش دعوة. في غيرها. يوم ما تحب تتجوز هتلاقي غيرها. هتلاقي واحدة كويسة ولقطة لازم محترمة بس غالبا هتكون اصغر منك بخمس سنين
صح هات لي ورقتي واحد متجوز واحدة في سنه. غالبا فرق السن بيبقى خمس سنين. لان دي لده الطبيعي. متوسط سن الزواج الراجل سبعة وعشرين متوسط زن زواج البنت اتنين وعشرين. هنتكلم في ده الطبيعي
يبقى ما لوش لازمة الكلام يبقى انا اي فكرة تجيلي الارتباط عاطفي في الجامعة في حد في عمري اقتلها في مكانها خلص بقى انت جمعتك وخلص يا عم جيشك وبتاع لقيت بقى الاخت بتاعة الجامعة دي اللي كانت في سنك لسة موجودة رح اتجوزها
ما لقيتهاش خلاص وده الطبيعي مش هتلاقيها تمام؟ اما ان انا اربط حد بحد ونرتبط ونتعلق بحرام او حلال مجرد الفكرة نفسها ما انصحكمش. والله انا انا بقول لكم ايه عشان انا بحبكم في الله. وبقول لكم كلام ما حدش هيقوله لكم
الكلام بقوله لك ده دلوقتي حد هيقوله لك انت اما تقع على جدور رقبتك ولما تيجي تعيط لي في رسايل زي ما ما شباب كتير بيعملوا لي وبنات بيبعتوا لي
ابعت لي رسالة وانت وانت مش عارف تعمل ايه؟ وتقول لي انا كلمتها وبقى لي سنة بنتكلم وبتاع وبيجي لها عرسان وانا مش عارف اعمل ايه؟ ما تجيش تعيط وافتكر ان انا قلت لك وافتكر ان انا قلت لك
وهي مش عارفة تعمل ايه يا شيخ؟ وهي مش عارفة ترفض ولا توافق على العريس وانا مش عارف اروح لها ازاي ما تزعلش خلاص انا قلت لكم والكلام ده ما حدش هيقوله لك
الكلام ده انا جايبه لك من من هرس انا هرس في الحياة في نفسي وفي غيري وفي الاف الشباب حوالي وفي بنات فاهمين الفكرة انا بتكلم كلام صح ولا غلط
اللي انا بقوله ده واقع ولا مش واقع؟ نسبة نجاح الحاجات دي قد ايه؟ ما تعديش خمسة في المية الكلام واقف انا مش ههري قلبي واهري حياتي وادمر عواطفي مع واحد في الاخر
انا نفسي في حتة تانية المهم انا كان عندي كلام كتير لسه عايز اقوله. بس هو الوقت خلص للاسف فلازم اخلص دلوقتي. عشان انا مش بحب اطول هيكون لنا لقاء تاني
الاتنين الجاي. وهجيب لكم نصايح بقى مش هتسمعوها في في عند حد عند حد تاني نصايح في الجامعة وهنكمل كلامنا عن الجامعة. ارجو من الله زلك يعني ان يكون اه الموضوع مناسب
النهاردة خدنا بس شوية نصايح كده في السريع احنا بنخش الجامعة ليه؟ ليه بنتفوق في الجامعة؟ كيف تفشل في الجامعة؟ ايه ليه بقول لك في مشكلة كبيرة جدا ان انت تعمل علاقة عاطفية في الجامعة
عشان تبقى عايش وصدقني الكلام ده مش هتسمعه برة يعني فانا بعاملكم زي اخواتي على فكرة انا بعتبر ان انا قاعد ادردش انا مش عامل مش عامله درس دين قوي يعني. انا حاسس ان انا قاعد ادردش معكم. بس بفضفض لكم
اللي انا حاسه دي الآم بشوفها كل يوم مش حابب ان انتم تقعوا فيها تمام يا شباب ويا بنات خلاص كفاية عليكم كده عشان ايه ما الكلام ما ينسيناش بعضه
وانا آآ اشكركم على الصبر على اللايف دوت وان شاء الله اللايف ده محفوظ. بقى للبنات لولادهم عيشوا حياتكم. وسمعوه للناس كلها. تقابل الاتنين الجاي ان شاء الله على خير
سبحانك اللهم وبحمدك اشهد ان لا اله الا انت استغفرك واتوب اليك السلام عليكم ورحمة الله